section_heading: Klupska karijera
paragraph_text: Butragueño se 1981. pridružio Realovoj mlađoj postavi. Svojim odličnim igrama skreće pozornost na sebe pa ga tadašnji trener Alfredo di Stefano poziva u prvu momčad. Debi je odigrao 5. veljače 1984. protiv Cadiza. Real je tu utakmicu gubio 0:2, ali tada na scenu stupa Butragueño. Postiže dva pogotka za izjednačenje i asistira za treći. Tako se na najbolji mogući način predstavlja navijačima Reala. Godine 1991. osvaja Pichichi kao najbolji strijelac Primere.